stanford-oval/wikipedia huggingface dataset:
פוקימון (אנימה)

| --- | --- |
 
 מבוסס על:  פוקימון 
 סוגה:  הרפתקאות, קודומו, אקשן
 יוצרים:  סטושי טג'ירי 
 מדבבים:  ריקה מאטסומוטו (אש קטצ'אם) Yuko Kobayashi (Gary Oak) אינוקו אינויאמה (Meowth) אונשו אישיזוקה (Professor Oak) Kenta Miyake (Giovanni) Hirotaka Suzuoki (Giovanni) מאסאמי טויושימה (Delia Ketchum) שין אינצ'יקו מיקי (James) Tomokazu Seki (Tracey Sketchit) איקואה אוטאני (Pikachu) מגומי האיאשיבארה (Jessie) יוג'י ואדה (Brock) מאייומי איאיזוקא (Misty) Kae Araki (Sabrina) 
 פרסים:  Synergy Award 
 פסקול:  TV ANIME POCKET MONSTERS ORIGINAL SOUNDTRACK BEST 1997-2010, בפסקה זו רשומה אחת נוספת שטרם תורגמה 
 ארץ מקור:  יפן יפן
 שפות:  אנגלית, עברית (בדיבוב)
 מקום התרחשות:  עולם פוקימון 
 מספר עונות:  25
 מספר פרקים:  1,223 פרקים (כתב מוקטן|נכון ל-16 בדצמבר 2022)
 הפקה
 חברת הפקה:  OLM, קריטורס, נינטנדו, Shogakukan, Game Freak 
 הפצה:  נטפליקס, הולו 
 שידור
 רשת שידור:  יפן TV Tokyo ארצות הברית Kids' WB Cartoon Network דיסני XD נטפליקס
 רשת שידור בישראל:  ערוץ הילדים (עונות 1–10, 17-25) HOT באזז (עונות 1–10, 17-25) רשת 13 (שידורים חוזרים) ערוץ עשר (שידורים חוזרים) ג'טיקס, ערוץ דיסני ישראל (עונות 11-12)
 תקופת שידור מקורית:  1 באפריל 1997 – עדיין רץ
 קישורים חיצוניים
 אתר רשמי
 דף התוכנית ב-IMDb
 
פוקמון - מרצ'נדייז
פוקימון (ביפנית: ポケモン ובשמה המלא: ポケットモンスター; ברומאג'י: Poketto Monsutā - מאנגלית: Pocket Monsters - מפלצות כיס; בתעתיק לטיני במדינות רבות: Pokémon) היא סדרת אנימה יפנית לילדים ונוער מסוג פעולה/הרפתקאות מזיכיון פוקימון, ולה 25 עונות, סדרת ספין-אוף, 23 סרטי אנימה (ובנוסף גם סרט לייב-אקשן), והיא שודרה בטלוויזיה משנת 1997 ועד 2023. הסדרה הופקה במקור ככלי שיווק לקידום סדרת משחקי הווידאו של "פוקימון" לגיימבוי. שם הסדרה המלא - "מפלצות כיס" - נגזר מהאפשרות להכניס את המפלצות לתוך כדורים קטנים הנקראים פוכדור לשם אכסונן.
האנימה מתרחשת בעולם בו קיימים פוקימונים מסוגים שונים. הפוקימונים מאומנים על ידי מאמנים שמשתמשים בהם למגוון שימושים: נלחמים בעזרתם בדו-קרב, בין היתר גם במסגרות תחרותיות, מציגים אותם בתחרויות יופי ל"מתאמי פוקימונים", ואף משתמשים בהם להגנת הסביבה כשומרי יערות (ריינג'רים).
נכון ל-16 בדצמבר 2022, הסדרה כוללת 1,223 פרקים שמחולקים ל-25 עונות, וביפן, ל-8 סאגות. הסדרה הצליחה מאוד ביפן ובעקבות הצלחתה נמכרה למדינות רבות ברחבי העולם, ביניהן ארצות הברית, מדינות רבות באירופה וכן ישראל (שודרה בערוץ הילדים ובערוץ דיסני ישראל).
את שיר הפתיחה של חמש העונות הראשונות בגרסה העברית של הסדרה מבצע הזמר עוזי פוקס; את שיר הפתיחה של 6,7,9,23,10 מבצע הזמר והשחקן לירון לב, של עונה 8 - יואב קורן; עונה 11 - טליה ברקאי; עונה 12 - שרון רוזנבאום; עונה עונות 17,18,19 - גילן שחף; עונה 20 - עדי בר לב; ועונות 21–22 - שירלי לילו ודדי זהר.
עלילה ודמויות

עלילת הסדרה מתמקדת בילד בן 10 בשם אַש קַטְצָ'אם ועוקבת אחר הרפתקאותיו בדרכו להגשים את חלום חייו להפוך למאמן הפוקימונים הגדול בכל הזמנים - פוקימון מאסטר.
בדרכו הוא פוגש בחברים חדשים, ביניהם מיסטי, ברוק, טרייסי, מיי, מקס, דון, אייריס, סיילן, קלמונט, בוני, סרינה, לילי, קיאווה, סופוקליז, מאלו, לאנה, גו וקלואי וגם באויבים כמו ג'סי וג'יימס.
לאורך הסדרה אש מבקר במקומות רבים, נלחם בקרבות הנקראים "קרבות מכון", ומנסה לזכות בתגים (פרס המוענק לו אם ניצח בקרב מכון). איסוף התגים מקנה לאש את הזכות להשתתף בליגת הפוקימונים.
פרקים

ביפן, הסדרה מחולקת לסדרות, כשנכון להיום ישנן 8 סדרות. כל סדרה עוקבת אחרי מסעות אש וחבריו באזור אחר יחד עם פוקימונים שונים, בהתאם להתקדמות הדורות בסדרת המשחקים. בדיבובים הבינלאומיים הסדרה מחולקת לעונות, כשנכון להיום ישנן 25 עונות, וב-2016 חולקו העונות לסדרות.
פרקים > סדרות

| שם הסדרה | מספר פרקים | תחילת שידור ביפן | עונות מקבילות בדיבוב | הדור המקביל במשחקים |
| --- | --- | --- | --- | --- |
| סדרה מקורית | 276 | 1 באפריל 1997 | 1-5 | ראשון (אדום וכחול) ושני (זהב וכסף) |
| דור מתקדם | 190 | 21 בנובמבר 2002 | 6-9 | שלישי (רובי וספיר) |
| יהלום ופנינה | 191 | 28 בספטמבר 2006 | 10-13 | רביעי (יהלום ופנינה) |
| המשאלות הטובות ביותר | 142 | 23 בספטמבר 2010 | 14-16 | חמישי (שחור ולבן) |
| XY | 142 | 17 באוקטובר 2013 | 17-19 | שישי (X ו-Y) |
| שמש וירח | 146 | 17 בנובמבר 2016 | 20-22 | שביעי (שמש וירח) |
| מסעות | 147 | 17 בנובמבר 2019 | 23-25 | שמיני (חרב ומגן) |
| אופקים (Horizons) | טרם נחשף | 14 באפריל 2023 | 26-טרם נחשף | תשיעי (שני וארגמן) |
פרקים > עונות

| שם הסדרה | עונה | עונה | שם העונה | מספר פרקים | תחילת שידור בישראלישראל | תחילת שידור בארצות הבריתארצות הברית |
| --- | --- | --- | --- | --- | --- | --- |
| ההתחלה |  | 1 | פוקימון ליגת אינדיגו | 82 | 20 בפברואר 2000 | 8 בספטמבר 1998 |
| ההתחלה |  | 2 | איי תפוז | 36 | 2000 | 4 בדצמבר 1999 |
| זהב וכסף |  | 3 | מסעות ג'וטו | 41 | 2001 | 14 באוקטובר 2000 |
| זהב וכסף |  | 4 | אלופי ג'וטו | 52 | 3 במרץ 2002 | 18 באוגוסט 2001 |
| זהב וכסף |  | 5 | מסעו של מאסטר | 65 | 2003 | 14 בספטמבר 2002 |
| דור מתקדם |  | 6 | פוקימון למתקדמים | 40 | 9 באוגוסט 2004 | 1 בנובמבר 2003 |
| דור מתקדם |  | 7 | האתגר | 52 | 19 ביולי 2005 | 11 בספטמבר 2004 |
| דור מתקדם |  | 8 | הקרב הגדול | 53 | 2 ביולי 2006 | 17 בספטמבר 2005 |
| דור מתקדם |  | 9 | חזית הקרב | 45 | 6 באוקטובר 2007 | 9 בספטמבר 2006 |
| יהלום ופנינה |  | 10 | יהלום ופנינה | 52 | 16 בנובמבר 2008 | 20 באפריל 2007 |
| יהלום ופנינה |  | 11 | מימד הקרב | 52 | 4 במאי 2009 | 12 באפריל 2008 |
| יהלום ופנינה |  | 12 | קרבות גלקטיק | 53 | 1 ביולי 2010 | 9 במאי 2009 |
| יהלום ופנינה |  | 13 | מנצחי ליגת סינו | 34 | לא שודרה בישראל | 5 ביוני 2010 |
| המשאלות הטובות ביותר |  | 14 | שחור ולבן | 48 | לא שודרה בישראל | 12 בפברואר 2011 |
| המשאלות הטובות ביותר |  | 15 | גורלות היריב | 49 | לא שודרה בישראל | 18 בפברואר 2012 |
| המשאלות הטובות ביותר |  | 16 | הרפתקאות ביונובה ומעבר לה! | 45 | לא שודרה בישראל | 2 בפברואר 2013 |
| XY |  | 17 | XY | 48 | 4 בספטמבר 2016 | 18 בינואר 2014 |
| XY |  | 18 | XY: מסע קאלוס | 45 | 23 בנובמבר 2016 | 7 בפברואר 2015 |
| XY |  | 19 | XYZ | 49 | 25 בינואר 2017 | 20 בפברואר 2016 |
| שמש וירח |  | 20 | שמש וירח | 43 | 13 בספטמבר 2017 | 12 במאי 2017 |
| שמש וירח |  | 21 | שמש וירח: הרפתקאות אולטרה | 49 | 2 בספטמבר 2018 | 24 במרץ 2018 |
| שמש וירח |  | 22 | שמש וירח: אגדות אולטרה | 54 | 1 בספטמבר 2019 | 23 במרץ 2019 |
| מסעות |  | 23 | פוקימון מסעות | 48 | 18 באוקטובר 2020 | 12 ביוני 2020 |
| מסעות |  | 24 | פוקימון מסעות מאסטר | 42 | 26 בדצמבר 2021 | 10 בספטמבר 2021 |
| מסעות |  | 25 | פוקימון מסעות אולטימטיביים | 57 | 21 בפברואר 2023 | 21 באוקטובר 2022 |
| אופקים (Horizons) |  | 26 | פוקימון אופקים (Horizons) | 67 | 14 באפריל 2024 | 7 במרץ 2024 |
| אופקים (Horizons) |  | 27 | פוקימון אופקים: החיפוש אחר לאקווה | 30 | טרם פורסם | 7 בפברואר 2025 |
פוקימון אופקים - Pokemon Horizons

ב-3 במרץ 2023 חברת פוקימון הכריזה שסדרת אנימה חדשה עתידה לעלות ב-14 באפריל באותה השנה. דמותו של אש קטצ'אם תסיים את תפקידה וגיבורי הסדרה החדשה יהיו שני ילדים בשם ליקו ורוי, המקבלים את הפוקימון הראשון שלהם: ספריגאטיטו ופיוקוקו בהתאמה. הסדרה תתקיים במחוז פלדאה, שהוצג לראשונה במשחקים פוקימון שני וארגמן. ב-24 במרץ נחשף טריילר ראשון לסדרה.
סרטים

לאורך השנים יצאו לאקרנים סרטי קולנוע רבים בסדרת פוקימון במשך כל אחת מעונות הסדרה, בהם כיכבו הדמויות הראשיות בסדרת האנימה. נכון להיום יצאו לאקרנים 24 סרטי אנימציה, 10 מהם דובבו לעברית.
ספיישלים טלוויזיוניים

במהלך שנות השידור של פוקימון בטלוויזיה, הופקו מספר ספיישלים טלוויזיוניים שהבולטים ביניהם היו "מיוטו חוזר", המציג את הניסיון של צוות רוקט לתפוס מחדש את מיוטו, ו"אגדת הרעם" המציג את הניסיון של צוות רוקט לתפוס את ראיקו.
ספיישלים טלוויזיוניים > סדרות בת וסדרות אינטרנט

הסדרה "Pokemon Chronicles" (ובשמה העברי: "פוקימון דברי הימים") היא מעין סדרת המשך של סדרת האנימה "פוקימון". הסדרה שודרה לראשונה ביפן בין השנים 2002 עד 2004. הסדרה כוללת 22 פרקי ספיישל חדשים של פוקימון המספרים על אירועים שמתרחשים מחוץ לעלילת הסדרה המקורית, ומתמקדים בדמויות משניות בסדרה ובצוות רוקט. הסדרה עצמה נפתחה בספיישל "אגדת הרעם", שדובב לאנגלית וחולק לשלושה פרקים.
הסדרה "Pokemon Learning Lesgue" הייתה סדרה לימודית שהתרחשה במקביל לעונות של יהלום ופנינה בסדרת האנימה. בסדרה אש, דון וברוק פנו לארבע דמויות באמצעות מכשיר קשר מיוחד על מנת לפתור כל מיני בעיות. לדמויות קראו עדה (שעזרה בנושאים שקשורים למתמטיקה), לקס (שעזר בנושאים שקשורים לשפת האומנות), קְּווין (שעזר בנושאים של כישורי חיים) וסיארה (שעזרה בנושאים שקשורים למדע). הפרקים בסדרה התחלקו לצפייה, ניסיון ויישום.
הסדרה "Pokemon Origins" (ובשמה העברי: "פוקימון מקורות") מספרת על רד, שבחר בצ'ארמנדר כפוקימון שלו ויצא למסע קצת לפני אש. המטרה של רד הייתה להשלים את הפוקדקס של קאנטו ולהפוך למאסטר פוקימון, ויריבותו עם בלו שהפך לאלוף קנטו מניעה אותו במהלך הסדרה. רד מנצח את רביעיית העילית של קאנטו ואת בלו, והופך לאלוף קנטו. בפרק האחרון של הסדרה, מצליח רד לפתח את צ'אריזרד שלו במגה התפתחות למגה צ'אריזארד X, וללכוד את הפוקימון ה-150 בפוקדקס, מיוטו, כך שנשאר לו רק פוקימון אחד על מנת להשלים את הפוקדקס, מיו הפוקימון האגדי, והוא יוצא למסע בעקבותיו.
הסדרה "Pokemon Generations" עלתה בספטמבר 2016 לערוץ היוטיוב של פוקימון. הסדרה מספרת בפרקים בני שלוש עד חמש דקות על התרחשויות בעולם של פוקימון, ועל פוקימונים.
הסדרה "פוקימון התפתחות מגה" מספרת על אלאן ומאירין. הסדרה מתרחשת במקביל לסדרה המקורית. הפרק הראשון שודר בתחילת עונה 17. הפרק השני שודר באמצע עונה 17. הפרק השלישי שודר באמצע עונה 18. הפרק האחרון שודר בין עונה 18 לעונה 19.
הסדרה "Pokemon: Twilight Wings" עלתה בינואר 2020 לערוץ היוטיוב של פוקימון ומספרת על אזור גאלאר ומתמקדת בכל פרק על אחד מתושביו. מוטיב חוזר שם הוא הפוקימון קורבינייט שמשמש כמונית מעופפת כשהוא מוביל קרון מיוחד ברגליו. תחילה עלה הפרק בשפת המקור (יפנית) ואחר כך הגרסה המדובבת לאנגלית.
הסדרה "Pokemon: Hisuian Snow" עלתה בשנת 2022 לערוץ היוטיוב של פוקימון ומספרת על ילד בשם אלכּ שמגיע לאזור היסואי ומתיידד עם הגרסה ההיסויאנית של זורואה.[דרוש מקור]
הסדרה "Pokemon: Path to the Peak" עלתה באוגוסט 2023 לערוץ היוטיוב של פוקימון ומספרת על ילדה בשם אווה שעוברת עם משפחתה לעיר חדשה ומתקבלת למועדון של שחקני משחק הקלפים של פוקימון בבית ספרה החדש ועל הרפתקאותיה עד לניצחונה בטורניר.
הסדרה "Pokemon: Paldean Winds" עלתה בספטמבר 2023 לערוץ היוטיוב של פוקימון ומספרת על שלושה תלמידים שלומדים באקדמיה באזור פלדיה ועל הרפתקאותיהם.
בישראל

הסדרה זכתה לפופולריות רבה בישראל בקרב ילדים ובני נוער רבים ואף מבוגרים.
ההצלחה הרבה של הסדרה בישראל הובילה להגעה של סרטי הסדרה לארץ, למכירת מוצרים רבים של הסדרה כגון, בובות, קלפים, סרטי DVD ומשחקי וידאו.
במשך 12 שנים, משנת 2000 ועד לשנת 2011, דובבה הסדרה פוקימון לעברית באולפני נ.ל.ס (N.L.S Recording Studios). כמו כן, גם חמשת הסרטים שהגיעו לבתי הקולנוע בארץ (סרט מספר 12 שודר בערוץ דיסני ישראל) וסרט הספיישל "מיוטו חוזר" - דובבו באולפנים אלו לאורך שנות ה-2000 והופצו ב-DVD על ידי גלובוס גרופ ויונייטד קינג וידאו. במאית הגרסה העברית של הסדרה בישראל למשך עשר העונות הראשונות היא יפה גבאי (עונות אלה שודרו בערוץ הילדים). עם זאת, במאית הסדרה "פוקימון דברי הימים" הייתה מאיה בר שלום. בשנת 2009 בימוי הגרסה העברית לעונה ה - 11 של הסדרה (פוקימון מימד הקרב) הועבר לשרון בורגאוקר. ובשנת 2010 בימוי הגרסה העברית לעונה ה-12 של הסדרה (פוקימון קרבות גלקטיק) הועבר לטליה ברקאי. בתחילת שנות ה-2000, הסדרה באנגלית (עם כתוביות בעברית) שודרה גם לסירוגין ברצועת הערב של ערוץ הילדים.
בשנת 2011, הסדרה הפסיקה להיות משודרת בארץ עקב החלטת ערוץ דיסני ישראל שלא לשדר את הסדרה, העונה ה-13 טרם שודרה בישראל (אף על פי שדיבובה לעברית הושלם), עונות 14–16 (שחור ולבן) לא דובבו לעברית ולא שודרו בישראל. בשנת 2011 בימוי הגרסה העברית לעונה ה-13 של הסדרה (פוקימון מנצחי ליגת סינו) הועבר לעמי מנדלמן. ובשנת 2016 טליה ברקאי חזרה לביים את הסדרה לעונות 17–19.
בחודש ספטמבר 2017 העונה ה-20 של פוקימון (פוקימון שמש וירח) עלתה לשידור בערוץ הילדים בבימויה של טליה ברקאי.
הסרט ה-20 של פוקימון (אני בוחר בך) שודר בישראל בערוץ הילדים ב-1 ביולי 2018.
בישראל > הדמויות והמדבבים

אש קטצ'אם (במקור: ריקה מצומוטו) - יהונתן מגון, דניאל מגון
פיקאצ'ו - איקואה אוטאני - קולה נשאר גם בגרסאות האחרות והפך, למעשה, לקולו הרשמי של פיקאצ'ו (וגם נינטנדו בעצמה החליטה לשים את קולה של אוטאני כפיקאצ'ו במשחקי הפוקימון השונים החל מ"פוקימון צהוב", 1999)
קלמונט - יובל בינדר
סרינה - טליה ברקאי
בוני - מייה קדוש
אלקסה - שירלי לילו
פרופסור סייקאמור - דן שצברג
ניני - אורלי תגר
דליה קטצ'אם (במקור: מאסאמי טויושימה) - לירז ברגמן
פרופסור אוק (במקור: אוּנשוֹ אישיזוּקה. קאנטו עד אלולה (2017-2019), קניו הוריוצ'י. אלולה (2019-2020) והלאה) יהויכין פרידלנדר
ברוק (במקור: יוג'י אואדה) - אלון גורן, גיא רושיניאק
דון (במקור: מגומי טוֹיוֹגוּצ'י) - טליה ברקאי
גרי אוק (במקור: יוּקוֹ קוֹבּאיאשי) - אביהוד תדהר, דורון בן-עמי, דניאל זילברשטיין
פול (במקור: קיוטאקה פורושימה) - מירון אהרונוביץ
ג'סי (במקור: מגומי האיאשיבארה) - מאיה בר שלום, ענת ניב, נעה קשפיצקי
ג'יימס (במקור: שיניצ'ירו מיקי) - גיא נתיב (עד שנת 2003 בערך), לירון לב, גילן שחף
מייאו (במקור: אינוּקוֹ אינויאמה) - יוסי צברי, ירון מלאכי, עידו מוסרי, יואב נאמן, דור סרוגו
קריינות - עמי מנדלמן
מיסטי (במקור: מאייומי איאיזוקא) - עדי בן ישראל (בשתי העונות הראשונות), נעמה אוזן (החל משנת 2001 ועד פרישתה של הדמות), טליה ברקאי
מיי (במקור: קאורי סוזוקי) - דון לני גבאי
מקס (במקור: פושיגי יאמאדה) - איל כהן, עידן דנקנר
הארלי (במקור: ג'וּניצ'י קאנמארוּ) - יהונתן מגון
דרו (במקור: מיצוקי סאייגה) - דור יצחקי
השוטרת ג'ני - נטע רווה, מייקי אריאל, מירי כהן, עדי בר לב
האחות ג'וי - ענבל ארבל, ליטל וידבסקי, דנה רישפי, אתי קסטרו, נועה מלמד, עינת אזולאי, מייה קדוש
גרייס - אורנה כץ
לעיתים הצטרפו מדבבים וזמרים אורחים לסרטי פוקימון. בין האורחים ניתן למצוא, למשל, את אפי בן ישראל, שגילמה שני תפקידי משנה בדיבוב הסרט הראשון, "פוקימון: הסרט הראשון", (לצד בתה עדי, שדיבבה את מיסטי) ואף ביימה את הקולות בו, מומי לוי, ששר את שלושת שירי הפתיח של "פוקימון" בגרסאות הסרטים במקום עוזי פוקס, ניר רון, ששיחק את הנבל הראשי ב"פוקימון 2000: כוחו של האחד", דדי זהר, שדיבב דמות משנית בסרט "פוקימון: ארקאוס ותכשיט החיים" (דובב לעברית ב-2010), והזמרת שרי, ששרה את אחד משירי הסיום באותו הסרט. בנוסף, מלבד עוזי פוקס ששר את הפתיח לסדרה אפשר למצוא גם את לירון לב.
בישראל > סרטים

ארבעת סרטי האנימה הראשונים בשנים 1999–2003 ("פוקימון - הסרט הראשון: מיוטו מכה שנית", "פוקימון 2000: כוחו של האחד", "פוקימון 3: סודו של האנון", ו"פוקימון 4: לנצח") דובבו לעברית. בנוסף, שודרו חלק מהספיישלים בערוץ הילדים (הנחשבים גם למעין "סרטים"). ואילו, בשנת 2010 הסרט ה-12 של הסדרה (פוקימון: ארקאוס ותכשיט החיים) דובב גם הוא לעברית ושודר בערוץ דיסני ישראל יחד עם העונה ה-12. בשנת 2011 סרט מספר 13 של הסדרה (פוקימון: זורוארק שליט האשליות) דובב גם הוא לעברית והיה אומר לעלות בערוץ דיסני ישראל כמו קודמו, אך הוא לא שודר עד היום עקב החלטת ערוץ דיסני ישראל להפסיק לשדר את פוקימון אצלם בערוץ, אולם לבסוף הסרט הוקרן ב-6 בנובמבר 2020 בערוץ הילדים. בחודש מרץ 2017 סרט מספר 19 של פוקימון (פוקימון: וולקניון והפלא המכני) דובב לעברית ושודר בערוץ הילדים ביחד עם העונה ה-19. בחודש יולי 2018 הסרט ה-20 של פוקימון (פוקימון הסרט: אני בוחר בך!) שודר גם כן בערוץ הילדים בדיבוב לעברית לפני תחילת השידורים של העונה-21. בסוף חודש ספטמבר 2019 סרט מספר 21 של פוקימון (פוקימון הסרט: הכוח של כולנו) שודר בערוץ הילדים בדיבוב לעברית. הסרט ה-22 (פוקימון: מיוטו מכה שנית - התפתחות) והסרט ה-23 (פוקימון הסרט: סודות הג'ונגל) דובבו גם הם לעברית והופצו בנטפליקס.
הערות שוליים

↑  פוקמון: מסעות: הסדרה, באתר נטפליקס
↑  פוקמון: מסעות מאסטר: הסדרה, באתר נטפליקס
↑  פוקמון: מסעות אולטימטיביים: הסדרה, באתר נטפליקס
↑  פוקמון: להיות מאסטר פוקמון: מסעות אולטימטיביים: הסדרה, באתר נטפליקס
↑  Gokul Chettiyar, Brand new Pokemon 2023 anime announces April release date via key visuals, www.sportskeeda.com (באנגלית אמריקאית)
↑  Pokémon Horizons: The Series: Official Trailer, נבדק ב-2023-03-24
↑  הסרט הראשון
↑  פוקימון 2000
↑  פוקימון 3
↑  פוקימון 4
| --- | --- |
בקרת זהויות :  GND: 4750962-4  MusicBrainz: 3069f771-823d-45d8-bca7-f50ea1753d47  MusicBrainz work: 611a17b3-2719-4c14-af05-5bebf46798fd 
הלוגו העברי הראשון של הסדרה, בו נעשה שימוש בעונה הראשונה והרביעית בלבד
אבי ברגר

| --- | --- |
אין תמונה חופשית
 לידה:  1963 (בן 62 בערך)
 מדינה:  ישראל ישראל
 השכלה:  תואר B.Sc בהנדסת חשמל מאוניברסיטת תל אביב  תואר שני בהנדסת חשמל מ-UCLA
 השתייכות:  צבא הגנה לישראל 
 דרגה:    אלוף-משנה
 תפקידים בשירות
 ראש מחלקת אמצעי לחימה באגף התקשוב
 תפקידים אזרחיים
 מנכ"ל משרד התקשורת
 
אבי ברגר (נולד ב-1963) הוא מנהל ישראלי ואל"ם במילואים, כיהן כמנכ"ל משרד התקשורת בין השנים 2013–2015.
ביוגרפיה

ברגר בעל תואר B.Sc בהנדסת חשמל מאוניברסיטת תל אביב ותואר שני בהנדסת חשמל מ-UCLA.
ברגר התגייס לצה"ל ב-1985 ופרש ב-2007, תפקידו האחרון היה ראש מחלקת אמצעי לחימה באגף התקשוב, והיה אחראי בין היתר על מערכת הסלולר הצבאית ורד הרים על תשתית הסיבים האופטיים בצבא. הוא השתחרר בדרגת אל"ם. לאחר פרישתו מונה לסמנכ"ל פיתוח ומחקר עסקי בחברת תדיראן קשר.
בשנת 2008 מונה לסמנכ"ל הטכנולוגיות של פרטנר ופרש בשנת 2012 על רקע שינויים ארגוניים בחברה. בתקופתו נבנתה הרשת המהווה את הדור הרביעי בחברה.
בשנת 2013 החל לכהן כמנכ"ל משרד התקשורת תחת השר גלעד ארדן. בשנת 2015, עם החלטות של ארדן שלא להיכנס לממשלה החדשה שהוקמה, פוטר ברגר בשיחת טלפון ביומו הראשון של שר התקשורת הנכנס, בנימין נתניהו.
ברגר כיהן כדירקטור בחברת חלל תקשורת משנת 2018 וזאת במקום בני משפחת אלוביץ' שנאלצו לוותר על השליטה בחברה, ופרש בשנת 2020.
ברגר הוא אחד העדים במשפט נתניהו בתיק 4000, בעדותו הוא מסר כי הופעל עליו לחץ לאשר את עסקת בזק-Yes.
הערות שוליים

1 2  אלכסנדר כץ, יש מחליף לעדן בר-טל: שר התקשורת ארדן מינה את אבי ברגר למנכ"ל המשרד, באתר אייס
↑  אופיר דור, הממשלה אישרה: אבי ברגר הוא מנכ"ל משרד התקשורת החדש, באתר כלכליסט, 20 באוקטובר 2013
↑  המלחמה הראשונה של אגף התקשוב, באתר הארץ, 23 ביולי 2006
↑  גד פרץ, ‏סמנכ"ל הנדסה בפרטנר, אבי ברגר, יפרוש מתפקידו, באתר גלובס, 4 במרץ 2012
↑  גילעד נס, אבי ברגר, סמנכ"ל הטכנולוגיה של פרטנר, פורש, באתר כלכליסט, 4 במרץ 2012
↑   אמיתי זיו, 3 סיבות מדוע אבי ברגר הוא בחירה מצוינת, באתר TheMarker‏, 9 באוקטובר 2013
↑  נועם דביר, נקמה בארדן? נתניהו פיטר בשיחת טלפון את מנכ"ל משרד התקשורת, באתר ynet, 17 במאי 2015
↑  למה פיטר נתניהו את מנכ"ל משרד התקשורת? -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2015-05-18
↑  גולן חזני, חיים רומנו יפרוש מתפקיד היו"ר בחלל תקשורת, באתר כלכליסט, 26 בנובמבר 2020
↑  אביב לוי, ‏האלוביצ'ים התפטרו מחלל תקשורת - מי הצטרף במקומם?, באתר גלובס, 29 במאי 2018
↑  גלעד מורג, מנכ"ל משרד התקשורת שפוטר העיד על לחץ מלשכת נתניהו לאישור עסקת בזק-יס, באתר ynet, 26 באוקטובר 2021
↑  איתמר ב"ז, בראש של ביבי, באתר העין השביעית, 4 בנובמבר 2021
באד באני

| --- | --- |

באד באני ב-2019
 לידה:  10 במרץ 1994 (בן 31) באיאמון, פוארטו ריקו
 שם לידה:  Benito Antonio Martínez Ocasio 
 שם במה:  Bad Bunny 
 מוקד פעילות:  פוארטו ריקו 
 תקופת הפעילות:  מ-2016
 עיסוק:  זמר, כותב שירים, מפיק מוזיקלי, שחקן, מתאבק מקצועי
 סוגה:  טראפ לטיני • רגאטון
 סוג קול:  בריטון 
 שפה מועדפת:  ספרדית פוארטו-ריקנית, אנגלית, ספרדית 
 חברת תקליטים:  רימאס
 שיתופי פעולה בולטים:  ג'יי באלווין, אוזונה, צ'נצ'ו קורליאונה
 פרסים והוקרה:  הרשימה המלאה
 badbunnymerch.com   debitirarmasfotos.com
 פרופיל ב-IMDb
 חתימה:  
 
בניטו אנטוניו מרטינז אוקסיו (בספרדית: Benito Antonio Martínez Ocasio; נולד ב-10 במרץ 1994), הידוע בשם הבמה באד באני (Bad Bunny), הוא זמר, ראפר ושחקן פוארטו-ריקני.
קריירה > 2016–2017: תחילת הקריירה

ב-2016 בזמן שעבד כבגד בסופרמרקדוס אקונו (אנ') בווגה באחה (אנ'), הוציא באד באני מוזיקה כאמן עצמאי ב-SoundCloud. השיר שלו "Diles" תפס את תשומת ליבו של הדי ג'יי לואיאן שהחתים אותו בחברת התקליטים שלו. מאז, הרוויח באד באני מספר רב של סינגלים מובילים במצעד השירים הלטיניים של בילבורד. סינגל הפריצה שלו, "Soy Peor", ביסס אותו כאמן פורץ דרך בסצנת הטראפ של אמריקה הלטינית והגיע למקום 19 במצעד השירים הלטיניים.
קריירה > 2018–2019: הצלחה בינלאומית

ב-2018, הוציא יחד עם קארדי בי וג'יי באלווין את הלהיט "I Like It". השיר הגיע למקום הראשון במצעד בילבורד הוט 100 והיה מועמד לפרסים שונים, ביניהם פרס גראמי ופרס BET. באותה השנה, השתתף בלהיט "Amantes de una Noche", של נאטי נטשה.
ב-11 באוקטובר 2018, הוציא את השיר "Mia", בהשתתפות הזמר הקנדי דרייק. השיר הגיע למקום החמישי בבילבורד הוט 100. בנובמבר 2018, הוציא לאור את השיר "Te Guste" עם ג'ניפר לופז, השיר זכה להצלחה רבה, אך לא הצליח לשחזר את הצלחתו של השיר הקודם. באותה השנה, זכה להשתתף בתוכנית "אפל מיוזיק: הבא".
בערב חג המולד 2018, הוציא את אלבום הבכורה שלו X 100pre.
ב-28 ביוני 2019 הוציא בשיתוף פעולה עם ג'יי באלווין את האלבום Oasis, האלבום יצא בהפתעה והגיע למקום התשיעי במצעד בילבורד הוט 100.
קריירה > 2020–הווה: YHLQMDL, El Último Tour Del Mundo ושיאים בינלאומיים

ב-29 בפברואר 2020, הוציא את האלבום YHLQMDLG. כותרת האלבום היא ראשי תיבות של המשפט "Yo Hago Lo Que Me Da La Gana" (בעברית: "אני עושה מה שאני רוצה"). האלבום הופיעה בבכורה במקום השני בבילבורד 200. האלבום היה לאלבום המושמע ביותר בספוטיפיי לשנת 2020. נוסף על כך, באד באני היה האמן המושמע ביותר לאותה השנה, עם כ-8.3 מיליארד השמעות סך הכל.
בנובמבר 2020, הוציא את אלבום הסולו השלישי שלו, El Último Tour Del Mundo, שהיה לאלבום הראשון שכולו בשפה הספרדית שהגיע למקום הראשון במצעד הבילבורד 200. שיא המיקום הגבוה ביותר של אלבום שכולו בשפה הספרדית במצעד שייך אף הוא לבאד באני, כשהאלבום YHLQMDLG הגיע למקום השני במצעד. ב-14 בפברואר יצא הסינגל הרביעי מתוך האלבום, "La Noche de Anoche", יחד עם הזמרת רוסליה, שהגיע למקום השביעי בבילבורד גלובל 200 טרם צאתו כסינגל.
בשנת 2021 זכה בפרס גראמי בקטגוריית "אלבום הפופ הלטיני או האורבני הטוב ביותר" על האלבום YHLQMDLG. באותה השנה, הוציא את שירו, "Yonaguni", שהגיע היישר אל המקום העשירי במצעד הבילבורד הוט 100.
בשנת 2022 באד באני החל לשחק בתוכנית ההתאבקות האמריקאית WWE באופן לא קבוע. באני לעולם לא קיבל חוזה מהנהלת ה-WWE וכיום מקיים תפקיד של מתאבק אורח באירועים שונים בגדר התכנית.
במאי 2022 הוציא את אלבום הסטודיו הרביעי שלו Un Verano Sin Ti, האלבום זכה להצלחה מסחררת ברחבי העולם ועליו זכה בניטו בפרס גראמי עבור "אלבום המוזיקה האורבנית הטוב ביותר של השנה". נכון לדצמבר 2024, הוא ממוקם במקום ה-3 בטבלת "האלבומים המושמעים ביותר בספוטיפיי עם מעל ל-18 מיליארד השמעות.
באד באני צפוי לככב בסרט "El Muerto" של זיכיון יקום ספיידרמן של סוני, הצפוי לצאת בשנת 2024.
בפברואר 2023 פרסם מגזין פורבס כי באד באני מדורג במקום העשירי ברשימת "אנשי הבידור המרוויחים ביותר" לשנת 2022 עם הכנסות של כ-88 מיליון דולר.
בשנת 2023, שיחק לצד גאל גרסיה ברנאל בסרט הדרמה הביוגרפית "קסנדרו" של הבמאי זוכה האוסקר רוג'ר רוס וויליאמס, בתור פליפה.
במאי 2023 הוא הוציא את הסינגל "Where She Goes" שהגיע למקום הראשון בבילבורד גלובל 200. אלבומו החמישי, Nadie Sabe Lo Que Va a Pasar Mañana, יצא לאור ב-13 באוקטובר 2023.
בדצמבר 2024 הוציא את הסינגל "EL CLúB" עם סיום הקליפ מופיעות האותיות DTmF והשנה 2025, מה שגרם להשערות בקרב מעריציו שאולי זה מסמל את האלבום הבא של בניטו שייצא בשנת 2025.
ב-26 בדצמבר 2024, העלה באד באני סרטון ברשתות החברתיות שלו ובו הוכרז בסוף כי אלבום האולפן השביעי שלו Debí Tirar Más Fotos, יצא לאור ב-5 בינואר 2025. עם צאת האלבום, באד באני הפך לאמן הלטיני הראשון בהיסטוריה שהגיע ל-100 שירים במצעד הבילבורד הוט 100 לאחר שכל 17 שירי האלבום נכנסו למצעד.
חיים אישיים

בשנת 2017, בזמן שאכל במסעדה אחרי שהופיע בהופעה של זאיון ולנוקס (אנ'), הכיר באד באני את מעצבת התכשיטים גבריאלה ברלינגרי. במהלך מערכת היחסים השניים אף שיתפו פעולה גם כשמערכת היחסים לא הפכה לפומבית כמו בשיר "Te Guste". השניים נפרדו בסוף שנת 2022.
באד באני החל לצאת עם הדוגמנית והידוענית קנדל ג'נר בשנת 2023. בספטמבר 2023, השניים הופיעו ביחד בצילומים עבור קמפיין "Valigeria" של מותג האופנה גוצ'י. השניים נפרדו בסוף שנת 2023.
דיסקוגרפיה > אלבומי אולפן

2018: X 100pre
2020: YHLQMDLG
2020: El Último Tour Del Mundo
2022: Un Verano Sin Ti
2023: Nadie Sabe Lo Que Va a Pasar Mañana
2025: Debí Tirar Más Fotos
דיסקוגרפיה > אלבומים משותפים

2019: Oasis (עם ג'יי באלווין)
דיסקוגרפיה > מיקסטייפים

2017: El Conejo Malo
דיסקוגרפיה > מיני-אלבומים

2019: Up Next (Live From Apple Piazza Liberty)
דיסקוגרפיה > אלבומי אוסף

2020: Las que no iban a salir
סיבובי הופעות

La Nueva Religión Tour :2018
X 100Pre Tour :2019
El Último Tour del Mundo :2022
World's Hottest Tour :2022
Most Wanted Tour :2024
2025: No Me Quiero Ir de Aquí